Тамаҡ рагы менән ауырыусыларҙың күпселеге — ир-ат (95 процент). Тауыш епселдәре яман шеше тамаҡтың вестибуляр бүлеге рагына ҡарағанда дауалауға яҡшыраҡ бирелә, сөнки тәүгеһе тауышты ҡарлыҡтырыу сәбәпле тиҙ арала үҙен белдерә һәм иртә стадияларҙа уҡ диагнозлана. Тамаҡтың вестибуляр бүлеге тауыш бөрөмдәренән юғарыраҡ урынлашҡан, ундағы яман шеш һуңғы стадияларҙа һулыш алыуға (айырыуса һауаны эскә тартҡанда) ҡамасаулауы, йотоуҙы ауырлаштырыуы, йүткертеүе, ҡан килеүе арҡаһында беленә.